380 



Tav. 456. Fig. 1. Plantens nedre Halvdel. Fig. 2. Top. Fig. 3. Smaaaks 

 (Vi). Fig. 4. Blomst i fuld Blomstring; til venstre ses Smaaaksets Akse med en 

 rudimentær Blomst i sin Spids C/i). 



457. Hundegræs, Dadylis glomerata L. 

 N. Hundegræs. 



Vildtvoksende er Hundegræs hyppigt i alle Egne af Danmark 

 og gaar i Norge i alt Fald mod Nord til Vest-Finmarken; det 

 træffes paa Marker og Enge, langs Veje og (i en særlig Form) i 

 Skove. Desuden er det et af de almindeligst dyrkede Fodergræsser, 

 som navnlig i yngre Tilstand, inden Toppen er skredet, giver et 

 godt, om end noget grovt Foder. Hundegræs er fleraarigt og holder 

 sig godt paa Markerne; det er haardført og tidligt udviklet om 

 Foraaret, Egenskaber, som bidrager meget til dets Værdi som 

 Fodergræs. Men det danner paa Grund af sin tueformede Vækst 

 intet sammenhængende Græstæppe, tværtimod staar dets Tuer ofte 

 ret spredte; de gamle Tuer dør ikke sjældent bort i deres Midte, 

 medens de bliver ved med at vokse i deres Rand. Fra Tuerne vokser 

 baade Bladskud og blomstrende Skud op; alle Skuddene udmærker 

 sig ved de stærkt sammentrykte Bladskeder, hvorved dette Græs 

 bliver let kendeligt. Ogsaa Straaene og Toppen er ejendommelige; 

 de stive, glatte og indtil 90 cm høje Straa bærer en Top, hvis 

 Grene vender til samme Side; Smaaaksene er tæt sammentrængte 

 i „Nøgler", kun under Blomstringen spærres de ud fra hverandre. 

 Inderavnerne er ru paa Ryggen og har en kort Braad. Hele Plan- 

 ten har gærne en karakteristisk blaagrøn Tone; iøvrigt er den 

 meget foranderlig. Den blomstrer i Maj — Juli. 



Det var først i de sidste Aartier af forrige Aarhundrede, at 

 man lærte at vurdere Hundegræs som Foderplante og udsaa den 

 paa Markerne, hvor Brugen af den imidlertid i vore Dage er meget 

 omfattende. Frø til Udsæd indførtes i en Aarrække til Norden 

 fra forskellige Egne af Jorden, til Danmark saaledes især fra 

 Ny Zeeland, hvortil Planten imidlertid er kommet fra Europa. Nu 

 er Frøavl af Hundegræs i Danmark saa almindelig, at Udbyttet 

 overstiger det aarlige Forbrug, og at der følgelig er Eksport af 

 den overskydende Mængde. 



Tav. 457. Fig. 1. Eodstok, nederste Del af Straaet og Bladskud. Fig. 2. 

 Top i Blomstring. Fig. 3. Blomstrende Smaaaks (Vi). 



